Държавен вестник, бр. 54, 2010 г., стр. 37

БРОЙ  54	
Д Ъ Р Ж А В Е Н  В Е С Т Н И К 	
СТР.  37  
Приложение 
към чл. 1
МЕДИЦИНСКИ СТАНДАРТ „НЕФРОЛОГИЯ“
I. Определение и обхват
1. Нефрологията е специалност, която изучава 
етиологията, патогенезата, клиничната изява на 
болестите на отделителната система и която разра­
ботва методи за тяхната диагноза, диференциална 
диагноза, лечение и профилактика.
Нефрологията е специалност с преобладаваща 
терапевтична насоченост, която обхваща три под­
групи – клинична нефрология, диализа и бъбречна 
трансплантация.
2. Настоящият стандарт се прилага при осъ­
ществяване на дейности в областта на клиничната 
нефрология.
3. При осъществяване на дейности по диализа 
се прилага медицинският стандарт „Диализно 
лечение“, утвърден с Наредба № 41 от 2009 г. за 
утвърждаване на медицински стандарт „Диализно 
лечение“ (ДВ, бр. 83 от 2009 г.).
4. При осъществяване на дейности по бъбречна 
трансплантация се прилага медицинският стандарт 
за трансплантация на органи, тъкани и клетки, 
утвърден с Наредба № 6 от 2007 г. за утвържда­
ване на медицински стандарт за трансплантация 
на органи, тъкани и клетки (обн., ДВ, бр. 23 от 
2007 г.; изм., бр. 65 от 2007 г.).
II. Нива на компетентност на структурите на 
лечебните заведения за болнична помощ
1. Първо ниво на компетентност
Дейности по нефрология се извършват в струк­
тури (клиники/отделения) по вътрешни болести 
от първо, второ и трето ниво на компетентност, 
за които се прилага медицинският стандарт по 
вътрешни болести.
2. Второ ниво на компетентност
Дейности по нефрология се извършват в 
структури (клиники/отделения) по нефрология 
от второ ниво и в структури по вътрешни боле­
сти от второ и трето ниво, за които се прилага 
настоящият стандарт.
3. Трето ниво на компетентност
Дейности по нефрология се извършват в струк­
тури (клиники/отделения) по нефрология от трето 
ниво и в структури по вътрешни болести от трето 
ниво, за които се прилага настоящият стандарт.
III. Изисквания към устройството и оборудване­
то на лечебните заведения, в които се извършват 
дейности по нефрология
1. Кабинет по нефрология. Кабинетът по неф­
рология се разкрива като самостоятелно звено 
или част от структурата на амбулатория за спе­
циализирана извънболнична медицинска помощ.
1.1. Устройство на кабинета по нефрология
Кабинетът по нефрология се състои от кабинет 
и манипулационна. 
Кабинетът се използва за преглед на паци­
ента – снемане на анамнеза, физикален статус, 
попълване на медицинска документация, назна­
чаване на изследвания, предписване на лечение и 
провеждане на обучението на пациента.
Манипулационната може да се обособи като 
функционална част от кабинета или да се помещава 
в отделна стая. Манипулационната се използва 
за извършване на специфичните диагностични и 
лечебни дейности – вземане на кръвни и уринни 
проби за биохимични изследвания, извършване на 
манипулации, провеждане на кардиопулмоналната 
ресусцитация. 
1.2. Оборудване на кабинет по нефрология
Оборудването на кабинета включва лекарско 
бюро, стол, шкаф за документи, медицинска кушет­
ка, мивка с течаща топла и студена вода, локално 
осветление над мивката и бюрото, телефон. 
Оборудването на манипулационната включва 
маса за извършване на манипулации, столове за 
извършващия манипулациите, стол за пациента, 
спешен шкаф с лекарствени продукти, самораз­
гъващ се балон за обдишване, есмарх, ластични 
бинтове, шкаф, мивка с течаща топла и студена 
вода, медицинска кушетка. 
2. Клиника (отделение) по нефрология
2.1. Устройство на клиниката (отделението) 
по нефрология
Клиниката (отделението) по нефрология 
включва:
2.1.1. болнични стаи;
2.1.2. лекарски кабинети; 
2.1.3. кабинет за началника на клиниката (от­
делението);
2.1.4. кабинет на дежурния лекар;
2.1.5. манипулационна за клиниката (отделе­
нието);
2.1.6. кухненски бокс;
2.1.7. склад;
2.1.8. тоалетни и бани за болни и персонала;
2.1.9. гардероб за болни по възможност или 
осигурено ползването на общ гардероб за лечеб­
ното заведение;
2.1.10. канцелария или помещение за секретар 
на клиниката (отделението);
2.1.11. помещение за свиждане на пациентите 
с близките им (по възможност);
2.1.12.1. лечебното заведение, в което е разкри­
та клиника (отделение) по нефрология от второ 
ниво на компетентност, трябва да разполага със 
следните звена:
 – клинична лаборатория от второ ниво на ком­
петентност с възможности за кръвно-газов анализ;
 – структура по образна диагностика;
 – микробиологична лаборатория;
 – клиника (отделение) за диализно лечение;
 – структура по клинична патология (може и 
по договор с друго лечебно заведение);
2.1.12.2. лечебното заведение, в което е разкри­
та клиника (отделение) по нефрология от трето 
ниво на компетентност трябва да разполага със 
следните звена:
 – клинична лаборатория от трето ниво на 
компетентност с възможности за кръвно-газов 
анализ, хемостазеология и др.;
 – структура по образна диагностика;
 – микробиологична лаборатория; 
 – клиника (отделение) за диализно лечение;
 – имунологична лаборатория (може и по до­
говор с друго лечебно заведение);
 – структура по клинична патология (може и 
по договор с друго лечебно заведение);
 – структура по нуклеарна медицина (може и 
по договор с друго лечебно заведение);